表面張力

表面張力，張力一種，實情液體之內，分子之間凝聚力，喺液體表面分子，前後左右同理下面，大家拉埋一齊。外面睇上去，就好似有層膜咁，密度高細物，輕放都會承住，唔會沉入去，實情並無膜。好多自然現象，都涉及表面張力，好似水鉸剪識水上行，水面放鋼造萬字夾都唔沉。之不過、一旦物體穿破水面，就會即沉。

表面張力種種現象，又可以睇成液體內分子間吸力，高過液體外分子吸力。

分子間拉力，傾向形成至細表面。好似水滴落來，變水珠咁，又或荷葉面形成水珠。

唔同液體表面張力都有唔同。張力勁就液體內拉得好緊，弱就就得好鬆。勁就無咁易滲透，唔易依附其他表面，而弱就易滲透，好易依附其他表面。

勁到水銀咁，玻璃管內，表面都會突起。而弱嗰啲，都有佢用法。好似消毒劑咁，通常表面張力都好弱，可以穿透細菌細胞壁。酒精同苯都張力都弱。

加熱會削弱表面張力，分子運動會抵消凝聚力。

攷

流體力學
表面科學